Herculesvej 13, 8420 Knebel | Ejendomme | 2252735 | Nybolig Ejendomsmægler
Herculesvej 13 , Begtrup Vig 8420 Knebel
Kontantpris 1.695.000 Ejerudgift pr. md.2.100
Hyggeligt og charmerende fritidshus i gåafstand til Begtrup Vig
Medejer af hyggelig sø
2.400 m² stor grund
I skønne omgivelser med dejlig natur og kun 350 meter til en fantastisk badestrand ligger dette skønne fritidshus.
Huset er genopført i 2001, hvilket betyder at ydervæggene og vinduerne på huset er gamle, men selve fundamentet, taget, kloak mm. er fra 2001. Det er 88 m² og der er gulvvarme overalt, bortset fra den hævede stue. Her er en god terrasse, hvor I kan sidde og nyde vejret samt den naturskønne udsigt over søen.
Indenfor er husets hjerte den store stue hvor der er lofter til kip og store vinduespartier der lyser rummet flot op og inviterer naturen indenfor. I forskudt plan er der en tv stue, hvor der er god plads til en sofagruppe. Her er der flere udgange til haven, så I hurtigt kan komme ud og nyde vejret. I forlængelse af stuen er der et godt køkken i tidsløse elementer og med god plads til at kokkerere. Over køkkenet er der en stor og rummelig hems, med ekstra sovepladser. Endvidere er der to gode værelser samt et lyst og godt badeværelse. Huset opvarmes af en varmepumpe der giver et godt indeklima, samt brændeovnen.
Integreret i huset er der et teknikrum. På den 2.400 m² store naturgund er der et udhus og et skur med god plads til opbevaring. Derudover er der god plads til leg og andre udendørs aktiviteter på grunden.
For at fuldende stemningen, ligger ejendommen lige knap 350 m fra en attraktiv badestrand, som er meget børnevenlig for selv de mindste. Det er perfekt til en lille strandudflugt eller gå en tur langs vandet og nyde det flotte landskab. Tag også en tur rundt i Nationalpark Mols Bjerge, hvor der er kort afstand til Trehøje og Mols hoved. Hvis I vil ind og nyde hyggelige og charmerende Ebeltoft, tager det kun 20 min at komme frem. I Tved er der mulighed for indkøb samt en slagter Kruse.